Regionalisme

video|right|300px right|300px 
Id sense ijapt ei lexis regionalisme differt sekwent kweter biht nudt in un commune maynen we eni id quader iom international relations : in preter fall, se refert ei trendi de conserve we favorise certain kweitus uns region au uns province; in alter fall, kyeust un association pluren Stats qua conclude sema meis au minter antplohct integration playcts. Pro Karl Deutsch (1912-1992), un region est un grupp landen in lyohga os akster interdependence in uno mier numer om xeimens. Id gruppo biht ithan enderkwiten ud ia terts. Tri elements dehlgent bihe sammelt kay skipes un region. 
==Regionalisme nundiens==
Regionalisme ghehdt ses un zariya os dahe meis vyige ad regions (provinces) smyehrnda national Stats ed adduce it separatiste movments. Bet, in international relations, regionalisme est awiet ka movment os creation om regional hols ye id maschtab ios mund. Pon Mund Weir Dwo, circa 200 regional organisations buir creet anancend baygh divers typologias sekwent ia bezielt objectives, ia maghs transfert ab ia Memberstats, id numer participanten, ia geographic areas, etc... Dwo types os associative regionalisme enderkweite ud mutu : hois, tod cooperatiste in quod ia Stats paurskent commun solutions pro ira problemes bet gweupskwnt ir complete souverainitat; ciois, tod integrationiste in quod ia Stats gwehmskwnt bilkull prosch mutu ed sont parat ad consente importanta transfers competencen. Bet, fin-ye, autonomiste au associative regionalismes sont bohndt, slabereihnda ia Stats, redahnt, ielg ye sien weidos, importance ad local structures. 
Est constaten nundiens od globalisation pussiret ielg meger region ad pites affirme-se med wi kweitus. Yed, regionalisme ghehdt tem se integre eni tod process volend-ye assocye lands manus piern ud mundial economia quem diwides globalization. Correspondend tun un protectioniste reploy, regionalisme ghehdt it uperwehrte id vol Staten os anghe ir economic au militar diemens kay meis ablinkwes id multilateral mundial via quando tod ne dehbht ia. To adduct schowi un fragmentation ios rewos. 
Vasya gjashels existe esdi dar etileikwt exmehne nova formes os maghendaysa qua excludient id national echelon : leitiet de uperlites direct-ye ex id local echelon do un supranational structure. Taiptro, instohlen associations bilhassa sont due id vol Staten qua eiskwnt essential-ye un wassila kay salge conflictual relations privilegend-ye commerce ed antslehnken. Leit de un notable perodhgumt esdi ia problemes remane important. In alya falls, ia instohlen regionalismes trende pre quant skipes areas om securitat ed militar cooperation.
Category:Politique